คนปกติแล้วเขาจะเป็นประจำเดือนแค่ไม่กี่วันรึแค่นิดๆหน่อยๆ.แต่หนูเป็นทุกวันจนจะ2ปีแล้วคะเกิดจากอะไรค่ะใช้ผ้าอนามัยวันละ4ห่อเล็กค่ะ
สวัสดีค่ะ ผลข้างเคียงของยาฝังคุมกำเนิดนั้น ที่พบได้บ่อยคือทำให้เกิดเลือดออกแบบกะปริดกะปรอย โดยจะมีปริมาณน้อยๆ ซึ่งอาการมักจะดีขึ้น หลังฝังไปซักระยะ แต่อาจนานเป็นปีได้ หรือในบางราย อาจทำให้ไม่มีประจำเดือนมาเลยก็ได้ หรือในบางราย อาจทำให้มีเลือดประจำเดือนมาบ่อย มาปริมาณมาก หรือเลือดออกติดต่อกันนาน แต่ประมาณครึ่งหนึ่ง เลือดจะค่อยๆ มาห่างขึ้นหลังจาก 3 เดือนไปแล้วดังนั้น การที่มีเลือดออกมาตลอด 2 ปีตั้งแต่หลังฝังยาคุมกำเนิด โดยออกปริมาณน้อยๆ ก็ถือเป็นผลข้างเคียงของยาฝังที่สามารถพบได้ แต่เนื่องจากออกนานเกินไป อาจส่งผลทำให้เกิดภาวะโลหิตจางได้ แม้จะมีปริมาณไม่มากก็ตาม ดังนั้น แนะนำควรไปพบสูติ-นรีแพทย์ เพื่อพิจารณารับยาฮอร์โมนเสริม ซึ่งแพทย์อาจจ่ายยาฮอร์โมนเอสโตรเจน หรือยาเม็ดคุมกำเนิดชนิดฮอร์โมนรวม โดยให้ทานควบคู่ไปด้วยประมาณ 1-2 เดือน แล้วประเมินอาการอีกครั้ง หรืออาจให้ทานยาหยุดการไหลของเลือดก็ได้ เช่น tranexamic acid (กรดทรานเอกซามิก) หรือพิจารณาถอดยาฝังคุมกำเนิดออก เป็นต้น